ΠΡΟΔΙΑΓΡΑΦΕΣ ΕΝΤΟΛΗ 532A – 10/9/2026

ΑΝΑΝΕΩΣΗ ΔΙΠΛΟΥ ΤΕΊΧΟΥΣ ΠΡΟΣΤΑΣΊΑΣ WATCHGUARD FIREBOX M390 KAI ΣΥΝΤΗΡΗΣΗ-ΥΠΟΣΤΗΡΙΞΗ             ΕΝΟΣ ΕΤΟΥΣ 

Α. ΣΚΟΠΟΣ - ΑΝΤΙΚΕΙΜΕΝΟ ΤΟΥ ΕΡΓΟΥ
Προκειμένου να εξασφαλιστεί η ομαλή λειτουργία του διπλού Κεντρικού Τείχους Προστασίας (Firewall) του Γ.Ν.Μ «ΕΛΕΝΑ ΒΕΝΙΖΕΛΟΥ» και κατ’ επέκταση των υπηρεσιών δικτύου και διαδικτύου, απαιτείται η ανανέωση των ετήσιων Αδειών Χρήσης και της ετήσιας Συντήρησής του. 
Αντικείμενο του έργου αποτελεί η προμήθεια Αδειών Χρήσης – Συντήρησης για την Ανανέωση του Ετήσιου Security Suite του διπλού Firewall του Νοσοκομείου ως εξής :


	ΑΝΑΝΕΩΣΗ ΑΔΕΙΩΝ ΕΞΟΠΛΙΣΜΟΥ FIREWALL-ΣΥΝΤΗΡΗΣΗ-ΥΠΟΣΤΗΡΙΞΗ
	ΠΟΣΟΤΗΤΑ

	1
	WatchGuard Firebox M390 with 1-yr Bacic Security Suite (πιθανό κόστος 2.083 €)
	1

	2
	WatchGuard Firebox M390 High Availability with 1-yr Standard Support (πιθανό κόστος 755 €)
	1

	3
	WatchGuard APT Blocker 1-yr for Firebox M390 (πιθανό κόστος 1.016€)
	1

	4
	Τεχνική υποστήριξη για ένα έτος από πιστοποιημένο τεχνικό Watchguard Network
Security (πιθανό κόστος 500 €)
	1

	
	ΣΥΝΟΛΟ = 4.354 € 
ΤΡΕΧΟΥΣΑ ΗΜΕΡΟΜΗΝΙΑ ΛΗΞΗΣ ΑΔΕΙΩΝ 25/11/2026
	


*Οι τιμές δεν περιλαμβάνουν ΦΠΑ 24%

Β. ΤΕΧΝΙΚΕΣ ΠΡΟΔΙΑΓΡΑΦΕΣ ΤΟΥ ΕΡΓΟΥ

Ο ανάδοχος έχει  την υποχρέωση να διεκπεραιώσει όλες τις απαιτούμενες ενέργειες για την ανανέωση των ετήσιων Αδειών Χρήσης – Συντήρησης του Εξοπλισμού, προκειμένου να εξασφαλιστεί η συνεχής και απρόσκοπτη λειτουργία του εξοπλισμού και κατ’ επέκταση του Νοσοκομείου. 

Ο ανάδοχος να έχει :

1. Τουλάχιστον τριετή εμπειρία σε ανάλογα έργα η οποία να αποδεικνύεται καθώς και να επισυνάπτεται αναφορά με τουλάχιστον δύο (2) αντίστοιχα έργα (συμβόλαια σε ισχύ) αντίστοιχης Υλικο-Τεχνικής Υποδομής που συντηρεί σε Ελληνικά δημόσια Νοσοκομεία.
2. Κατάλληλα εκπαιδευμένο και πιστοποιημένο τεχνικό προσωπικό με εξειδίκευση στο Security σε εξοπλισμό του κατασκευαστικού οίκου Watchguard Technologies Inc, που είναι ο οίκος κατασκευής του εγκατεστημένου εξοπλισμού του Νοσοκομείου. 
Να επισυνάπτετε επί ποινή απόρριψης  :

1. Υπεύθυνη Δήλωσή με αναφορά σε τουλάχιστον δύο αντίστοιχα έργα (συμβόλαια σε ισχύ) συντήρησης σε Ελληνικά Νοσοκομεία και στην τουλάχιστον τριετή μας εμπειρία σε ανάλογα έργα
2. Πιστοποίηση Watchguard τουλάχιστον δύο (2) τεχνικών της εταιρείας που να έχει Network Security Technical Certification
3. Τα ISO του αναδόχου να είναι  τα:
ISO 9001:2015 / ISO 14001:2015 / ISO 20000-1:2018 / ISO 27001:2022 / ISO 37001:2016 / ISO 22301:2019 /      ISO 27701:2019





ΠΑΡΕΧΟΜΕΝΕΣ ΥΠΗΡΕΣΙΕΣ ΣΥΝΤΗΡΗΣΗΣ

Σκοπός της παροχής Υπηρεσιών Συντήρησης του αναφερόμενου εξοπλισμού, είναι η εξασφάλιση της καλής και απρόσκοπτης λειτουργίας της υποδομής καθ’ όλη τη διάρκεια ισχύος της παρούσης, προκειμένου να υποστηρίζεται εξ΄ ολοκλήρου η διαθεσιμότητα της υποδομής και κατά πλήρη τήρηση των προδιαγραφών ασφαλείας και λειτουργίας που έχουν τεθεί από τον κατασκευαστή αυτής.
Οι υπηρεσίες Συντήρησης περιλαμβάνουν την εκτέλεση συγκεκριμένων εργασιών, οι οποίες αφορούν στον έλεγχο των πάσης φύσεως παραμέτρων λειτουργίας της Υποδομής και στην παρέμβαση προς αποκατάσταση κάθε δυσλειτουργίας, βλάβης ή τεχνικής ανωμαλίας προς επαναφορά της υποδομής σε κατάσταση πλήρους και ομαλής λειτουργίας.
Οι υπηρεσίες Συντήρησης θα παρέχονται, όταν απαιτούνται, τις εργάσιμες καθημερινές ημέρες (Δευτέρα έως Παρασκευή) και ώρες λειτουργίας του Νοσοκομείου (8.00π.μ έως 16.00μ.μ)  αλλά και σε ιδιαίτερες περιπτώσεις βλαβών και τα Σαββατοκύριακα ή τις επίσημες αργίες, λόγω της 24-ωρης Εφημερίας του Νοσοκομείου (κάλυψη και των ημερών 24-ωρης εφημερίας) και για τις περιπτώσεις π.χ. μερικής ή και ολικής καταστροφής ή δυσλειτουργίας της υπό συντήρησης Υποδομής – παύση λειτουργίας του δικτύου και διαδικτύου λόγω βλάβης του εξοπλισμού. Οι υπηρεσίες συντήρησης είναι ενσωματωμένες στο πακέτο ανανέωσης των αδειών χρήσης, η εταιρεία μας όμως υποχρεούται στο πλαίσιο της παρούσης να εκτελέσει όλες τις απαραίτητες ενέργειες για την επισκευή της υποδομής ή και την αντικατάστασή της σε περίπτωση ολικής καταστροφής λόγω αστοχίας του υλικού, που αποδεδειγμένα δεν οφείλονται σε κακή χρήση ή φυσικές καταστροφές και χωρίς κάποια πρόσθετη δαπάνη για τη μεταφορά του εξοπλισμού προς και από τον κατασκευαστή.

Επίσης να προβλέπεται :

· Εξ αποστάσεως απόκριση Τεχνικού της εταιρείας εντός 1 ώρας από την αναγγελία της βλάβης
· Επιτόπια απόκριση Τεχνικού της εταιρείας εντός 3 ωρών από την αναγγελία της βλάβης η οποία δεν αντιμετωπίζεται εξ’ αποστάσεως
· 
Σε κάθε περίπτωση μετά την πάροδο πέντε (5) εργάσιμων ωρών από την αναγγελία της βλάβης και εφόσον δεν έχει αποκατασταθεί η ομαλή λειτουργία, η εταιρεία θα πρέπει να αντικαταστήσει τον εξοπλισμό του νοσοκομείου με όμοιο εξοπλισμό (με τις ακριβώς ίδιες τεχνικές προδιαγραφές ή ανώτερες) που πιστοποιημένα λειτουργεί κανονικά στο 100%, να το εγκαταστήσει και να το διαμορφώσει/ παραμετροποιήσει, ώστε όλο το σύστημα να επανέλθει στην προηγούμενη κατάσταση καλής λειτουργίας και χωρίς καμία επιπρόσθετη επιβάρυνση δαπάνης προς το Νοσοκομείο (π.χ. έξοδα για μεταφορικά, συνδρομή τρίτων, κλπ) και έως ότου επισκευασθεί/ αντικατασταθεί  και επανατοποθετηθεί/ επαναλειτουργήσει  ο εξοπλισμός του Νοσοκομείου.
Σε περίπτωση που μια αναγγελία βλάβης πραγματοποιηθεί σε ημέρα ή ώρα εκτός των    προκαθορισμένων από την παρούσα Σύμβαση ημερών και ωρών, ο Ανάδοχος  υποχρεούται να ανταποκριθεί την αμέσως επόμενη προκαθορισμένη ημέρα και ώρα.
Ο Ανάδοχος είναι υπεύθυνος για την χωρίς καθυστέρηση και με δικά του έξοδα αποκατάσταση κάθε ελαττώματος που αναφέρεται κατά την συμβατική περίοδο, εκτός αν μπορέσει να αποδείξει ότι τα ελαττώματα προέρχονται από αίτια που δεν έχουν σχέση με σφάλματα στην κατασκευή, στα υλικά, στην σχεδίαση ή στην υλοποίηση.



Ο Προϊστάμενος του Τμ. Πληροφορικής

								Γ. ΚΟΥΡΤΗΣ
ΚΟΙΝΟΠΟΙΗΣΗ = micropromithies@hospital-elena.gr
